Toivo Peäske

Toivo Peäske (sündinud 1. detsembril 1945) on eesti pianist ja muusikapedagoog.

1965. aastal lõpetas ta Tallinna Muusikakeskkooli klaveri erialal Anna Klasi õpilasena.Eesti muusika biograafiline leksikon. Tallinn: Valgus, 1990 1970. aastal lõpetas ta Tallinna Riikliku Konservatooriumi klaveri erialal Ada Kuuseoksa klassis.Eesti Muusika- ja Teatriakadeemia lõpetajad Aastatel 1973–1975 täiendas end Leningradi konservatooriumis kammeransambli assistentuur-stažuuris professor Tamara Fiedleri klassis.

Aastatel 1966–1971 oli Tallinna Riikliku Konservatooriumi kontsertmeister, 1969. aastast ühtlasi Tallinna Muusikakeskkooli klaveriõpetaja. 1972. aastast töötas ta Tallinna Riiklikus Konservatooriumis üldklaveri õpetajana, 1975. aastast kammeransambli õppejõuna, 1989. aastast oli dotsent.

1974. aastast on mänginud koos Nata-Ly Sakkosega Tallinna Klaveriduos.Eesti Muusika Infokeskus. Tallinna Klaveriduo

2002. aastast on ta Rakvere Muusikakooli direktor.Rakvere Muusikakool. Ajalugu

Tunnustus
 1990 Eesti muusika aastapreemia (Tallinna Klaveriduo koosseisus)
 2001 Valgetähe medaliklassi teenetemärk
 2015 Eesti Muusikanõukogu muusikapreemia (Tallinna Klaveriduo koosseisus)
 2016 Lääne-Virumaa vapimärk
 2016 Rakvere Kroonimärk
 2023 Eesti Kultuurkapitali Lääne-Virumaa elutööpreemia

Isiklikku
Tema isa oli flötist Elmar Peäske. Tema vend on flötist Raivo Peäske. Tema abikaasa on viiuldaja Tiiu Peäske. 

Viited

Kategooria:Eesti pianistid
Kategooria:Eesti muusikapedagoogid
Kategooria:Eesti Muusika- ja Teatriakadeemia vilistlased
Kategooria:Valgetähe medaliklassi teenetemärgi kavalerid
Kategooria:Sündinud 1945